CELEX: C2004/228/63
Language: fi
Date: 2004-09-11 00:00:00
Title: Asia C-310/04: Espanjan kuningaskunnan 22.7.2004 Euroopan unionin neuvostoa vastaan nostama kanne

11.9.2004   
            
            
               FI
            
            
               Euroopan unionin virallinen lehti
            
            
               C 228/30
            
         Espanjan kuningaskunnan 22.7.2004 Euroopan unionin neuvostoa vastaan nostama kanne
   (Asia C-310/04)
   (2004/C 228/63)
   Espanjan kuningaskunta on nostanut 22.7.2004 Euroopan yhteisöjen tuomioistuimessa kanteen Euroopan unionin neuvostoa vastaan. Kantajan asiamies on valtionasiamies Miguel Muñoz Pérez, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               Kumoaa neuvoston asetuksen (EY) N:o 1782/2003 IV osaston 10 a luvun, sellaisena kuin se on annettuna yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 muuttamisesta ja sen mukauttamisesta Tsekin tasavallan, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi annetun neuvoston asetuksen (EY) N:o 864/2004 (1) 1 artiklan 20 kohdassa ja
            
         
               —
            
            
               Velvoittaa vastaajana olevan toimielimen korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   
               —
            
            
               Perustamissopimusta tai sen täytäntöönpanosäädöksiä on rikottu, koska neuvosto on rikkonut Helleenien tasavallan liittymisestä Euroopan yhteisöihin tehdyn sopimuksen liitteenä olevan pöytäkirjan N:o 4 3 kohtaa, koska asetuksella N:o 864/2004 voimaan tulleessa 29 päivänä syyskuuta 2003 annetun neuvoston asetuksen (EY) N:o 1782/2003 uudessa 110 b artiklassa ei säädetä puuvillan tuotannolle myönnettävästä tuesta.
            
         
               —
            
            
               On tapahtunut olennainen muotovirhe, koska neuvosto ei ole perustellut sitä, minkä vuoksi asetuksen N:o 1782/2003 uudessa 110 b artiklassa on valittu kotahedelmän avautumisvaihe määrääväksi hetkeksi tuen myöntämistä varten.
            
         
               —
            
            
               Harkintavaltaa on käytetty väärin, koska neuvosto on käyttänyt edellä mainitun pöytäkirjan N:o 4 6 kohdassa myönnettyä toimivaltaa, toisin sanoen kyseisessä pöytäkirjassa säädetyn puuvillaa koskevan tukijärjestelmän mukauttamismenettelyä eri tarkoituksessa kuin siinä, jota varten siitä on säädetty.
            
         
               —
            
            
               Perustamissopimusta tai sen täytäntöönpanosäädöksiä on rikottu, koska neuvosto on kanteen kohteena olevat säännökset antaessaan loukannut yhteisön oikeuden yleisiä periaatteita, eli suhteellisuusperiaatetta, koska puuvillaa koskevan tukijärjestelmän uudistamisessa käytettävät keinot ovat ilmeisellä tavalla niiden tavoitteiden vastaiset, joita neuvosto on itselleen asettanut, ja koska lisäksi kyseisten tavoitteiden saavuttamiseksi oli olemassa muita, edullisempia keinoja, ja luottamuksensuojan periaatetta.
            
         
      (1)  EUVL L 161, 30.4.2004, s. 48. Korjaukset kyseisessä asetuksessa olleisiin virheisiin EUVL L 206, 9.6.2004, s. 20.